《西轩罢斋暂别先进诸友》
宋代·陈藻

菜羹脱粟布襕衫，酒肉随时亦饱酣。
生理傍人那得见，泉源在饱久弥甘。
引身可是陶成器，来学须教青出蓝。
若要参禅生一问。也胜削发礼瞿昙。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。